4. ΝΟΜΟΣ υπ’αριθ. 4071 της 25 Ιουν./7 Ιου. 1960 (ΦΕΚ Α΄98) Περί τροποποιήσεως και συμπληρώσεως του Ν.Δ. 3361/1955 «περί οργανώσεως της οινοπαραγωγής της Επαρχίας Αττικής». Άρθρ.1-2.(Τροποποιούνται τα άρθρ. 3 και 4 του Ν.Δ. 3361/1955, ανωτ. σελ. 699). Άρθρ.11.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Άρθρ.3.-1.Έδρα της Ενώσεως Οινοποιητικών Συνεταιρισμών Αττικής ορίζονται αι Αθήναι. 2-3.(Τροποποιείται το άρθρ. 5 Ν.Δ. 3361/1955, ανωτ. σελ. 699). Άρθρ.4.-(Ερμηνεύεται η παρ. 2 του άρθρ. 5 Ν.Δ. 3361/1955). Άρθρ.5.-(Αντικαθίσταται το άρθρ. 6 του Ν.Δ. 3361/1955). Άρθρ.6.-1.Δήμαρχοι, Πρόεδροι Κοινοτήτων ή άλλα όργανα των οικείων Δήμων ή Κοινοτήτων υποχρεούνται να θέτωσιν εις την διάθεσιν του Υπουργείου Γεωργίας και της Ενώσεως Οινοποιητικών Συνεταιρισμών Αττικής, πάντα ταπαρ’ αυτοίς υπάρχοντα στοιχεία τα σχετικά με την ετησίαν παραγωγήν σταφυλών ή γλεύκους του δήμου ή της Κοινότητός των και ιδίως τα κατά τα άρθρ. 5 και 6 του Νόμ. 3750/1956 τοιαύτα, ευθυνόμενοι δια την πληρότητα και την ακρίβειαν των παρεχομένων στοιχείων. 2.Δήμαρχοι, Πρόεδροι Κοινοτήτων, μέλη Διοικητικών Συμβουλίων συνεταιρισμών παραβαίνοντες τας εκ του παρόντος υποχρεώσεις των, ως και μέλη των κατά το προηγούμενον άρθρον καταρτιζομένων επιτροπών, αμελούντα την εκτέλεσιν των ανατιθεμένων αυτοίς δια του παρόντος καθηκόντων ή συντάσσοντα καταστάσεις με ανακριβή στοιχεία διώκονται, εγκρίσει του Νομάρχου, τη εγκλήσει της Ενώσεως ή της Αγροτικής Τραπέζης της Ελλάδος και τιμωρούνται κατά την διάταξιν του άρθρ. 458 του Ποινικού Κώδικος. 3.Οι κατά την προηγουμένην παράγραφον δήμαρχοι και πρόεδροι Κοινοτήτων υποχρεούνται να χορηγούν εις την Ένωσιν Οινοποιητικών Συνεταιρισμών Αττικής αντίγραφα των κατατιθεμένων υπό των πωλητών-παραγωγών, κατ’ εφαρμογήν της παρ. 1 του άρθρ. 5 του Ν.Δ. 3570/56, εις τον Δήμον ή την Κοινότητα στοιχείων δια τας υπ’ αυτού γενομένας πωλήσεις σταφυλών ή γλεύκους. 4.Παραγωγοί παραβαίνοντες τας διατάξεις του άρθρ. 5 παρ. 3 εδάφ. α΄του Ν.Δ. 3361/1955 και μη προσκομίζοντες το υπό της Γενικής Συνελεύσεως της Ενώσεως ορισθησόμενον ως υποχρεωτικώς εισκομιστέον ποσοστόν παραγωγής αυτών (παρακράτημα), διώκονται τη εγκλήσει της Ενώσεως ή της Εποπτευούσης αρχής και τιμωρούνται κατά την διάταξιν του άρθρ. 458 του Ποινικού Κώδικος. Αι Ενώσεις δύνανται να παρίστανται και ως πολιτικώς ενάγουσαι ή, ανεξαρτήτως της ποινικής ευθύνης να επιδιώκωσι, δι’ αγωγής ενώπιον του αρμοδίου Ειρηνοδίκου, δικάζοντος ανεκκλήτως και ανεξαρτήτως ποσού, την καταβολήν της οφειλομένης αξίας του ως άνω παρακρατήματος. Άρθρ.7-8.(Τροποποιούνται τα άρθ. 7 και 11 του Ν.Δ. 3361/1955). Άρθρ.9.-Το άρθρ. 15 του Ν.Δ. 3361/1955 καταργείται μόνον δια την Αττικήν. Άρθρ.10.-Επιτρέπεται όπως μετά την πληρωμήν των εκ των ανοιγμάτων χρεών της Ενώσεως προς την Αγροτικήν Τράπεζαν διαγραφώσι της Δυνάμεως ταύτης οι επιθυμούντες τούτο Αναγκαστικοί Συνεταιρισμοί μετ’ απόφασιν της Γενικής Συνελεύσεώς των λαμβανομένης δι’ απολύτου πλειοψηφίας των Μελών του Συνεταιρισμού οπότε θα παύσουν βαρυνόμενοι με την εισφοράν του παρόντος, θα βαρύνωνται όμως με απάσας τα μέχρι τότε υποχρεώσεις της Ενώσεως κατ’ αναλογίαν της χωρητικότητος των Οινοδεξαμενών των. 